Cyclopes didactylus

Cyclopes didactylus er én av sju nålevende arter i slekten dvergmaurslukere (Cyclopes). Slekten inngår som eneste slekt i dvergmaurslukerfamilien (Cyclopedidae), som sammen med maurslukerfamilien (Myrmecophagidae) utgjør delgruppen maurslukere (Vermilingua) i ordenen Pilosa. Dette er pattedyr i gruppen av gomlere (Xenarthra).

Taksonomi 
Tidligere regnet man med at C. didactylus besto som sju underarter, men en studie publisert i 2017 viser at fire de tidligere underartene er selvstendige arter (og de resterende tre er synonymer). Samtidig ble det oppdaget tre helt nye arter i gruppen, som i steder for én art med sju underarter nå teller sju selvstendige arter. Underartene som har blitt synonymisert er merket i inndelingen.

Biologi 
C. didactylus, som inkluderer synonymet C. d. melini, forekommer i den nordlige Amazonasskogen, langs venstresiden av Rio Negro, Uaupés og på begge sider av elva Orinoco, videre mot Nord-Venezuela og Guyanas, inkludert også på øya Trinidad. Den forekommer også på høyre side av Amazonas, i det nordøstlige Amazonas i Brasil (delstaten Pará) og mot de brasilianske delstatene Maranhão og Piauí, samt med en begrenset populasjon i den nordøstlige Mata atlântica (Atlanterhavsskogen), inkludert delstatene Rio Grande do Norte, Paraíba, Pernambuco og Alagoas.

Arten har i hovedsak brungul pels, men lemmene, bakenden og halen er mer gråaktig og oversiden er mørkere enn undersiden. Ryggstripen (dorsalstripen) er uregelmessig, men distinktiv, og både den dorsale og ventrale svarte stripen er tydelig. Som sådan er dette den eneste av de sju artene hvor både den dorsale og ventrale stripen er tydelig markert.

Inndeling 
Inndelingen følger i hovedsak Delsuc et al. (2012), men med ny inndeling av dvergmaurslukerfamilien (Cyclopedidae) i henhold til Miranda et al. (2017).

 Pilosa, (dovendyr og maurslukere)
 Folivora, dovendyr
 Vermilingua, maurslukere
 Cyclopedidae, dvergmaurslukerfamilien
 Cyclopes, dvergmaurslukere
 C. didactylus, (ikke navngitt), inkluderer synonymet C. d. melini
 C. catellus, (ikke navngitt)
 C. dorsalis, (ikke navngitt), inkluderer synonymene C. d. eva og C. d. mexicanu
 C. ida, (ikke navngitt)
 C. thomasi, (ikke navngitt)
 C. rufus, (ikke navngitt)
 C. xinguensis, (ikke navngitt)
 Myrmecophagidae, maurslukerfamilien
 Protamandua †
 Myrmecophaga
 M. tridactyla, kjempemaursluker
 Neotamandua †
 Tamandua, tremaurslukere
 T. mexicana, nordtremaursluker
 T. tetradactyla, sørtremaursluker

Referanser

Eksterne lenker 
 

Gomlere